CELEX: 62015TA0731
Language: sl
Date: 2018-02-21 00:00:00
Title: Zadeva T-731/15: Sodba Splošnega sodišča z dne 21. februarja 2018 – Klyuyev/Svet (Skupna zunanja in varnostna politika — Omejevalni ukrepi zaradi razmer v Ukrajini — Zamrznitev sredstev — Seznam oseb, subjektov in organov, za katere se uporabi zamrznitev sredstev in gospodarskih virov — Ohranitev imena tožeče stranke na seznamu — Obveznost obrazložitve — Pravna podlaga — Dejanska podlaga — Očitna napaka pri presoji — Pravica do obrambe — Lastninska pravica — Pravica do ugleda — Sorazmernost — Varstvo temeljnih pravic, ki je enakovredno varstvu, zagotovljenemu znotraj Unije — Ugovor nezakonitosti)

9.4.2018   
            
            
               SL
            
            
               Uradni list Evropske unije
            
            
               C 123/15
            
         Sodba Splošnega sodišča z dne 21. februarja 2018 – Klyuyev/Svet
   (Zadeva T-731/15) (1)
   
   ((Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere se uporabi zamrznitev sredstev in gospodarskih virov - Ohranitev imena tožeče stranke na seznamu - Obveznost obrazložitve - Pravna podlaga - Dejanska podlaga - Očitna napaka pri presoji - Pravica do obrambe - Lastninska pravica - Pravica do ugleda - Sorazmernost - Varstvo temeljnih pravic, ki je enakovredno varstvu, zagotovljenemu znotraj Unije - Ugovor nezakonitosti))
   (2018/C 123/20)
   Jezik postopka: angleščina
   
      Stranki
   
   
      Tožeča stranka: Sergiy Klyuyev (Doneck, Ukrajina) (zastopniki: R. Gherson, T. Garner, solicitors, B. Kennelly, QC, in J. Pobjoy, barrister)
   
      Tožena stranka: Svet Evropske unije (zastopnika: Á. de Elera-San Miguel Hurtado in J.-P. Hix, agenta)
   
      Predmet
   
   Predlog na podlagi člena 263 PDEU za razglasitev ničnosti, prvič, Sklepa Sveta (SZVP) 2015/1781 z dne 5. oktobra 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2015, L 259, str. 23) in Izvedbene uredbe Sveta (EU) 2015/1777 z dne 5. oktobra 2015 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2015, L 259, str. 3), drugič, Sklepa Sveta (SZVP) 2016/318 z dne 4. marca 2016 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2016, L 60, str. 76) in Izvedbene uredbe Sveta (EU) 2016/311 z dne 4. marca 2016 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2016, L 60, str. 1) in, tretjič, Sklepa Sveta (SZVP) 2017/381 z dne 3. marca 2017 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2017, L 58, str. 34) in Izvedbene uredbe Sveta (EU) 2017/374 z dne 3. marca 2017 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2017, L 58, str. 1) v delu, v katerem je bilo ime tožeče stranke ohranjeno na seznam oseb, subjektov in organov za katere se uporabijo ti omejevalni ukrepi.
   
      Izrek
   
   
               1.
            
            
               Sklep Sveta (SZVP) 2017/381 z dne 3. marca 2017 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2017/374 z dne 3. marca 2017 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem je bilo ime Sergiyja Klyuyeva ohranjeno na seznamu oseb, subjektov in organov, za katere se uporabijo ti omejevalni ukrepi.
            
         
               2.
            
            
               Učinki člena 1 Sklepa 2017/381 in člena 1 Izvedbene uredbe 2017/374 se glede S. Klyuyeva ohranijo do izteka roka za vložitev pritožbe iz člena 56, prvi odstavek, Statuta Sodišča Evropske unije ali, če je pritožba vložena v tem roku, do zavrnitve pritožbe.
            
         
               3.
            
            
               Tožba se v preostalem zavrne.
            
         
               4.
            
            
               S. Klyuyev poleg svojih stroškov nosi stroške, ki so Svetu Evropske unije nastali v zvezi s predlogoma za razglasitev ničnosti iz tožbe in prve prilagoditvene vloge.
            
         
               5.
            
            
               Svet poleg svojih stroškov nosi stroške, ki so S. Klyuyevu nastali v zvezi s predlogom za razglasitev delne ničnosti Sklepa 2017/381 in Izvedbene uredbe 2017/374 iz druge prilagoditvene vloge.
            
         
      (1)  UL C 68, 22.2.2016.